CELEX: 32021R2324
Language: lv
Date: 2021-08-23 00:00:00
Title: Komisijas Deleģētā regula (ES) 2021/2324 (2021. gada 23. augusts), ar ko attiecībā uz tehniskiem pasākumiem, kas piemērojami dažām demersālajām un pelaģiskajām zvejniecībām Ķeltu jūrā, Īrijas jūrā un ūdeņos uz rietumiem no Skotijas, groza Eiropas Parlamenta un Padomes Regulu (ES) 2019/1241

29.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 465/1
               
            
         KOMISIJAS DELEĢĒTĀ REGULA (ES) 2021/2324
         (2021. gada 23. augusts),
         ar ko attiecībā uz tehniskiem pasākumiem, kas piemērojami dažām demersālajām un pelaģiskajām zvejniecībām Ķeltu jūrā, Īrijas jūrā un ūdeņos uz rietumiem no Skotijas, groza Eiropas Parlamenta un Padomes Regulu (ES) 2019/1241
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (1), un jo īpaši tās 2. panta 2. punktu, 10. panta 4. punktu un 15. panta 2. punktu,
         tā kā:
         
                     (1)
                  
                  
                     2019. gada 14. augustā stājās spēkā Regula (ES) 2019/1241 par zvejas resursu saglabāšanu un jūras ekosistēmu aizsardzību ar tehniskiem pasākumiem (“Tehnisko pasākumu regula”). Tās VI pielikumā paredzēti īpaši noteikumi par tehniskiem pasākumiem, kas reģionālā līmenī noteikti ziemeļrietumu ūdeņos esošajiem Savienības ūdeņiem.
                  
               
                     (2)
                  
                  
                     Beļģija, Spānija, Francija, Īrija un Nīderlande ir tieši ieinteresētas ziemeļrietumu ūdeņu zvejniecību pārvaldībā. Šīs dalībvalstis pirmo kopīgo ieteikumu iesniedza 2020. gada maijā. Zivsaimniecības zinātnes, tehnikas un ekonomikas komiteja (ZZTEK) kopīgo ieteikumu novērtēja 2020. gada jūlijā. Ņemot vērā ZZTEK ieteikumu, Komisija aicināja dalībvalstis kopīgo ieteikumu saskaņot ar zinātnisko novērtējumu. Tāpēc dalībvalstis 2020. gada 14. decembrī iesniedza pārskatītu kopīgo ieteikumu.
                  
               
                     (3)
                  
                  
                     Kamēr ar deleģēto aktu nav pieņemti kopīgajā ieteikumā ierosinātie pasākumi, korektīvie pasākumi rietumu ūdeņu daudzgadu pārvaldības plāna nozīmē, kuru mērķis ir samazināt mencas un merlanga piezveju Ķeltu jūrā un blakus esošajos apgabalos, un papildu tehniskie pasākumi, kuru mērķis ir samazināt mencveidīgo sugu piezveju Īrijas jūrā un ūdeņos uz rietumiem no Skotijas, tika noteikti Padomes Regulas (ES) 2021/92 (2) 15.–17. pantā. Šie pasākumi bija funkcionāli saistīti ar jauktu sugu zvejniecībās nozvejoto mērķsugu KPN apjomiem, jo bez minētajiem pasākumiem šādu KPN apjomus būtu nācies samazināt, lai ļautu piezvejas sugu krājumiem atjaunoties.
                  
               
                     (4)
                  
                  
                     Daļa ziemeļrietumu ūdeņu vairs nav ES ūdeņi, tāpēc ES un Apvienotajai Karalistei ir jāapspriežas par kopīgiem pasākumiem. Lai gan ES un Apvienotā Karaliste nepanāca vienošanos par saskaņotiem funkcionāli saistītiem tehniskiem pasākumiem, ir jāturpina piemērot esošos funkcionāli saistītos tehniskos pasākumus, kas noteikti Regulas 2021/92 15.–17. pantā un kas ļāva mērķsugu KPN noteikt minētajā regulā ierosinātajā apjomā, neapdraudot to Savienības ūdeņos sastopamo krājumu stāvokli, kuru piezvejas ir nenovēršamas, un atzīstot, ka vienošanās panākšana 2022. gada sākumā būs ES prioritāte. Visi tehniskie pasākumi, kas noteikti 2022. gadam, vienojoties ar trešām valstīm, būs jāievieš ES tiesību aktos, izmantojot piemērojamo tiesisko regulējumu.
                  
               
                     (5)
                  
                  
                     Līdztekus notiekošajām sarunām ar Apvienoto Karalisti attiecīgās dalībvalstis Beļģija, Spānija, Francija, Īrija un Nīderlande 2021. gada 30. aprīlī iesniedza jaunu kopīgu ieteikumu, kurā atkārtots 2020. gadā iesniegtais kopīgais ieteikums, iekļaujot jaunu specifikāciju ICES 7.a rajonā (Īrijas jūra). Šajā kopīgajā ieteikumā ierosināts saglabāt šos pasākumus, kamēr nav panākta vienošanās ar Apvienoto Karalisti.
                  
               
                     (6)
                  
                  
                     Šīs regulas mērķis ir vienā tiesību aktā iekļaut spēkā esošos noteikumus par tehniskiem pasākumiem, kas iepriekš tika pieņemti ziemeļrietumu ūdeņu izmetumu plānu ietvaros, tehniskos pasākumus, kas atbilst pasākumiem, kuri noteikti Regulas 2021/92 15.–17. pantā, un papildus pasākumus par jauniem zvejas rīkiem Īrijas jūrā, kas iekļauti 2021. gada kopīgajā ieteikumā.
                  
               
                     (7)
                  
                  
                     Šajā regulā paredzētie pasākumi, kas piemērojami Savienības ūdeņiem, ir paredzēti, lai sasniegtu mērķus, kas noteikti Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (3), 494. panta 1. un 2. punktā, un tajos ņemti vērā minētā nolīguma 494. panta 3. punktā minētie principi. Tie neskar pasākumus, kas piemērojami Lielbritānijas un Ziemeļīrijas Apvienotās Karalistes ūdeņos.
                  
               
                     (8)
                  
                  
                     Pamatojoties uz dalībvalstu sniegto informāciju, ZZTEK ir novērtējusi (4) (5) pierādījums, ko reģionālās grupas sniegušas, lai pamatotu kopīgajā ieteikumā iekļautos tehniskos pasākumus.
                  
               
                     (9)
                  
                  
                     Šajā regulā iekļautie pasākumi ir izvērtēti saskaņā ar Regulas (ES) 2019/1241 2. panta 2. punktu, 15. un 18. pantu. Dalībvalstis ir iesniegušas pierādījumus, kas apliecina, ka priekšlikumi atbilst Regulas (ES) 2019/1241 15. panta 4. un 5. punkta prasībām.
                  
               
                     (10)
                  
                  
                     2021. gada 16. jūlijā par kopīgo ieteikumu notika apspriešanās ar Zivsaimniecības ekspertu grupu.
                  
               
                     (11)
                  
                  
                     Kopīgajā ieteikumā tika ierosināti īpaši pasākumi, lai samazinātu mencas un merlanga piezveju Ķeltu jūrā un blakus esošajos apgabalos, pamatojoties uz 2020. gadā spēkā esošajiem korektīvajiem pasākumiem (6). Šie īpašie pasākumi attiecas uz grunts traļiem un zvejas vadiem Savienības ūdeņos ICES 7.f un 7.g rajonā, 7.h rajona daļā uz ziemeļiem no 49° 30′ ziemeļu platuma un 7.j rajona daļā uz ziemeļiem no 49° 30′ ziemeļu platuma un uz austrumiem no 11° rietumu garuma, kā arī kuģiem, kuri zvejo ar grunts traļiem un kuru nozvejā, kas mērīta pirms jebkādiem izmetumiem, vismaz 20 % veido pikšas. ZZTEK secināja (7), ka ierosinātie zvejas rīki ir selektīvāki nekā Regulā (ES) 2019/1241 aprakstītie pasākumi. Tāpēc ierosinātie pasākumi būtu jāiekļauj Regulā (ES) 2019/1241.
                  
               
                     (12)
                  
                  
                     Kopīgajā ieteikumā ir ierosināti ar nozvejas sastāvu saistīti īpaši nosacījumi, kas piemērojami Ķeltu jūrā, jo īpaši gadījumos, kad mencas piezveja nepārsniedz 1,5 %. Ņemot vērā krājumu slikto stāvokli šajos apgabalos, ZZTEK nevēlas noteikt nosacījumus, kas balstīti uz piezvejas robežvērtībām. Tomēr ZZTEK arī norādīja (8), ka pat tad, ja nevienā reisā netiktu pārsniegts noteikums par mencas piezveju 1,5 % apmērā, kopīgajā ieteikumā norādītie alternatīvie zvejas rīki joprojām būtu selektīvāki nekā Regulā (ES) 2019/1241 paredzētie atsauces zvejas rīki. Tāpēc ierosinātie pasākumi būtu jāiekļauj Regulā (ES) 2019/1241.
                  
               
                     (13)
                  
                  
                     Kopīgajā ieteikumā ir ierosināti īpaši tehniskie pasākumi grunts traļiem un zvejas vadiem Savienības ūdeņos ICES 7.f–7.k rajonā un apgabalā uz rietumiem no 5° rietumu garuma ICES 7.e rajonā. ZZTEK secināja, ka šie pasākumi ir selektīvāki nekā Regulā (ES) 2019/1241 ierosinātie pasākumi. Tāpēc šie pasākumi būtu jāiekļauj Regulā (ES) 2019/1241.
                  
               
                     (14)
                  
                  
                     Kopīgajā ieteikumā ir ierosināti īpaši nosacījumi, kas Ķeltu jūrā piemērojami gadījumos, kad nozvejā vairāk nekā 30 % ir Norvēģijas omārs. ZZTEK secināja (9), ka kopumā ierosinātie risinājumi ir selektīvāki vai vismaz līdzvērtīgi zvejas rīkiem, kas norādīti Regulas (ES) 2019/1241 atkāpēs par specializēto zveju. Attiecībā uz dubulto āmi ZZTEK iepriekšējos ziņojumos (10) bija izvērtējusi pamatpētījumu un secinājusi, ka principā tas var samazināt nevēlamu sugu piezveju, vienlaikus saglabājot mērķsugu nozveju. Dalībvalstīm būtu jāiesniedz papildu specifikācijas ZZTEK novērtēšanai ne vēlāk kā līdz 2022. gada 1. maijam. Tāpēc šie pasākumi būtu jāiekļauj Regulā (ES) 2019/1241.
                  
               
                     (15)
                  
                  
                     Kopīgajā ieteikumā ir ierosināti īpaši nosacījumi, kas Ķeltu jūrā piemērojami gadījumos, kad nozvejās vairāk nekā 55 % ir merlangs vai vairāk nekā 55 % ir Eiropas jūrasvelns, heks vai megrimi kopā. Lai gan ZZTEK nevēlas ieviest nosacījumus attiecībā uz nozvejas sastāvu (11), tā secina, ka ierosinātie pasākumi joprojām ir selektīvāki nekā atsauces vērtības, kas ieviestas ar Tehnisko pasākumu regulu. Tāpēc šie pasākumi būtu jāiekļauj Regulā (ES) 2019/1241.
                  
               
                     (16)
                  
                  
                     Kopīgajā ieteikumā tika ierosināti konkrēti tehniskie pasākumi ūdeņos uz rietumiem no Skotijas. ZZTEK secināja, ka ierosinātie zvejas rīki varētu uzlabot mencas, pikšas un merlanga selektivitāti. Tāpēc šie pasākumi būtu jāiekļauj Regulā (ES) 2019/1241.
                  
               
                     (17)
                  
                  
                     Kopīgajā ieteikumā tika ierosināti konkrēti tehniskie pasākumi Īrijas jūrā attiecībā uz grunts traļiem vai zvejas vadiem, kuru āmja linuma acs izmērs ir 70 mm vai lielāks, bet mazāks nekā 100 mm, un kuru nozvejā vairāk nekā 30 % veido Norvēģijas omārs. ZZTEK secināja (12), ka šie zvejas rīki varētu samazināt mencas, pikšas un merlanga nozveju salīdzinājumā ar pasākumiem, kas noteikti Tehnisko pasākumu regulā. Tāpēc šie pasākumi būtu jāiekļauj Regulā (ES) 2019/1241.
                  
               
                     (18)
                  
                  
                     Kopīgajā ieteikumā tika ierosināti īpaši tehniskie pasākumi Īrijas jūrā attiecībā uz kuģiem, kuru lielākais garums ir 12 metri vai lielāks un kuri darbojas ar grunts traļiem vai zvejas vadiem, kuriem ir specifiskas pikšas, mencas un rajveidīgo zivju nozvejas sastāva īpatnības. Kopumā ZZTEK uzskatīja (13) (14), ka kopīgajā ieteikumā ierosinātie zvejas rīki ir selektīvāki nekā Tehnisko pasākumu regulā aprakstītie zvejas rīki. Tāpēc šie pasākumi būtu jāiekļauj Regulā (ES) 2019/1241.
                  
               
                     (19)
                  
                  
                     Šajā kopīgajā ieteikumā ir iekļauta grunts traļu un zvejas vadu zvejas rīka specifikācija 2021. gadam ICES 7.a rajonā (Īrijas jūra), kuras pamatā ir līdzvērtīga selektivitāte kā atsauces zvejas rīkam, kas minētajā apgabalā un zvejniecībā noteikts ar Regulu (ES) 2019/1241. ZZTEK ir izvērtējusi jaunos zinātniskos pierādījumus, kas ir pamatā 2021. gada jūnija izmaiņām kopīgajā ieteikumā, un secināja, ka zvejas rīkam ir līdzīgas selektivitātes īpašības salīdzinājumā ar atsauces zvejas rīku.
                  
               
                     (20)
                  
                  
                     Kopīgajā ieteikumā ierosināts minimālo saglabāšanas references izmēru vairākām sugām, kas nozvejotas atpūtas zvejā ziemeļrietumu ūdeņos, saskaņot ar komerciālajai zvejai piemērojamo minimālo saglabāšanas references izmēru. Vairākas sugas, kas iekļautas kopīgajā ieteikumā par minimālā saglabāšanas references izmēra saskaņošanu, ICES klasificē kā noplicinātas, vai ICES uzskata, ka atpūtas zveja būtiski ietekmē to kopējo zvejas izraisīto mirstību. Turklāt vairākas šīs pašas sugas ir izplatītas gan dienvidrietumu ūdeņos (DRŪ) un Ziemeļjūrā (ZJ), gan ziemeļrietumu ūdeņos, un DRŪ un ZJ šo sugu minimālais saglabāšanas references izmērs jau ir saskaņots starp komerciālo zveju un atpūtas zveju. ZZTEK analizēja sniegtos pierādījumus un secināja (15), ka šis pasākums varētu pastiprināt jūras zivju mazuļu aizsardzību. Tāpēc šie pasākumi būtu jāiekļauj Regulā (ES) 2019/1241.
                  
               
                     (21)
                  
                  
                     Tāpēc un lai optimizētu izmantošanas modeļus, palielinātu zvejas rīku selektivitāti un samazinātu nevēlamas nozvejas, ir lietderīgi pieņemt dalībvalstu iesniegtos tehniskos pasākumus.
                  
               
                     (22)
                  
                  
                     Šajā regulā paredzētie pasākumi tieši ietekmē zvejas kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas,
                  
               IR PIEŅĒMUSI ŠO REGULU.
         
            1. pants
            Regulu (ES) 2019/1241 groza saskaņā ar šīs regulas pielikumu.
         
         
            2. pants
            Pielikuma 2. un 3. punktu piemēro no 2021. gada 30. decembra līdz 2022. gada 31. decembrim.
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2021. gada 23. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 25.7.2019., 105. lpp.
         
         
            (2)  Padomes Regula (ES) 2021/92 (2021. gada 28. janvāris), ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 31, 29.1.2021., 31. lpp.).
         
            (3)  OV L 149, 30.4.2021., 10. lpp.
         
         
            (4)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  OV L 25, 30.1.2020., 1. lpp.
         
         
            (7)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (8)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (9)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (10)  https://stecf.jrc.ec.europa.eu/documents/43805/2492225/JRC117511+STECF+19-08+-+Evaluation+LO+JRs.pdf
         
            (11)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (12)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (13)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (14)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (15)  https://stecf.jrc.ec.europa.eu/documents/43805/2684997/STECF+PLEN+20-02.pdf
      
      
         
            PIELIKUMS
            Regulas (ES) 2019/1241 VI pielikumu groza šādi:
            
                        1)
                     
                     
                        A daļu groza šādi:
                        
                                    a)
                                 
                                 
                                    6. zemsvītras piezīmi aizstāj ar šādu:
                                    
                                                “(6)
                                             
                                             
                                                Atkāpjoties no Regulas (ES) Nr. 1380/2013 15. panta, minimālos saglabāšanas references izmērus nepiemēro sardīnēm, anšoviem, siļķēm, stavridām un makrelēm, kas pēc dzīvsvara nepārsniedz 10 % no katras minētās sugas kopējām nozvejām, kuras paturētas uz kuģa.
                                                Par minimālo saglabāšanas references izmēru mazāku sardīņu, anšovu, siļķu, stavridu vai makreļu procentuālo daļu aprēķina kā proporciju no visu jūras organismu dzīvsvara uz kuģa pēc šķirošanas vai pie izkraušanas.
                                                Procentuālo daļu var aprēķināt uz viena vai vairāku reprezentatīvu paraugu pamata. 10 % robežu nepārsniedz pārkraušanas, izkraušanas, pārvadāšanas, uzglabāšanas, izlikšanas apskatei vai pārdošanas laikā.”;
                                             
                                          
                              
                                    b)
                                 
                                 
                                    svītro tekstu zem tabulas;
                                 
                              
                                    c)
                                 
                                 
                                    zem tabulas pievieno šādu punktu:
                                    
                                                “1.
                                             
                                             
                                                Ziemeļrietumu ūdeņos veiktā atpūtas zvejā piemēro šajā daļā noteiktos mencas (Gadus morhua), pikšas (Melanogrammus aeglefinus), saidas (Pollachius virens), pollaka (Pollachius pollachius), heka (Merluccius merluccius), megrimu (Lepidorhombus spp.), jūrasmēļu (Solea spp.), jūras zeltplekstes (Pleuronectes platessa), merlanga (Merlangius merlangus), jūras līdakas (Molva molva), zilās jūraslīdakas (Molva dypterygia), makreļu (Scomber spp.), siļķes (Clupea harengus), stavridu (Trachurus spp.), Eiropas anšova (Engraulis encrasicolus), Eiropas labraka (Dicentrarchus labrax), sardīnes (Sardina pilchardus) un sarkanspuru pageles (Pagellus bogaraveo) minimālos saglabāšanas references izmērus.”;
                                             
                                          
                              
                  
                        2)
                     
                     
                        B daļai pievieno šādu 1.3. līdz 1.6. punktu:
                        
                                    “1.3.
                                 
                                 
                                    Šo punktu piemēro, atkāpjoties no 1.1. un 1.2. punkta.
                                    
                                                1.3.1.
                                             
                                             
                                                Kuģiem, kas ar grunts traļiem un zvejas vadiem zvejo ICES 7.f un 7.g rajonā, 7.h rajona daļā uz ziemeļiem no 49° 30′ ziemeļu platuma un 7.j rajona daļā uz ziemeļiem no 49° 30′ ziemeļu platuma un uz austrumiem no 11° rietumu garuma, piemēro šādus pasākumus:
                                                
                                                            a)
                                                         
                                                         
                                                            kuģi, kas zvejo ar grunts traļiem vai zvejas vadiem, izmanto zvejas rīkus ar vienu no šādiem linuma acs izmēriem:
                                                            
                                                                        i)
                                                                     
                                                                     
                                                                        āmis ar 110 mm lielām linuma acīm, aprīkots ar 120 mm kvadrātveida acu linuma plātni;
                                                                     
                                                                  
                                                                        ii)
                                                                     
                                                                     
                                                                        T90 tipa āmis ar 100 mm lielām linuma acīm;
                                                                     
                                                                  
                                                                        iii)
                                                                     
                                                                     
                                                                        āmis ar 120 mm lielām linuma acīm;
                                                                     
                                                                  
                                                                        iv)
                                                                     
                                                                     
                                                                        āmis ar 100 mm lielām linuma acīm, aprīkots ar 160 mm kvadrātveida acu linuma plātni;
                                                                     
                                                                  
                                                      
                                                            b)
                                                         
                                                         
                                                            turklāt kuģi, kuri zvejo ar grunts traļiem un kuru nozvejā, kas svērta pirms jebkādiem izmetumiem, vismaz 20 % veido pikšas, izmanto:
                                                            
                                                                        i)
                                                                     
                                                                     
                                                                        zvejas rīku, kas būvēts tā, lai starp zvejas auklu un zvejas rīka apakšējo daļu būtu vismaz vienu metru liela atstarpe; vai
                                                                     
                                                                  
                                                                        ii)
                                                                     
                                                                     
                                                                        jebkādus citus līdzekļus, kas saskaņā ar ICES vai ZZTEK novērtējumu ir vismaz tikpat selektīvi, lai izvairītos no mencu nozvejas, un ko apstiprinājusi Komisija.
                                                                     
                                                                  
                                                      
                                          
                              Dalībvalstis no b) apakšpunkta piemērošanas var atbrīvot kuģus, kuri zvejo ar grunts traļiem un kuru nozvejā, kas svērta pirms jebkādiem izmetumiem, mazāk nekā 1,5 % veido mencas, ar noteikumu, ka attiecībā uz minētajiem kuģiem pakāpeniski tiek palielināta novērotāju klātbūtne jūrā līdz vismaz 20 % no visiem to zvejas reisiem. Dalībvalstis, kas izmanto šo atbrīvojumu, katru gadu pirms 1. decembra ziņo Komisijai par to kuģu skaitu un nozvejas sastāvu, kuri izmanto šo noteikumu.
                        Dalībvalstis var atbrīvot no a) un b) apakšpunkta piemērošanas kuģus, kas izmanto alternatīvu ļoti selektīvu zvejas rīku, ar noteikumu, ka minēto zvejas rīku tehniskie atribūti nodrošina tādu pašu vai augstāku selektivitāti kā minētajos punktos norādītie zvejas rīki un saskaņā ar ZZTEK veikto novērtējumu nozvejo mazāk nekā 1 % mencu. Šāds zvejas rīks vai ierīce atbilst 15. panta 4. punkta prasībām, un to apstiprina Komisija.
                        
                                    1.3.2.
                                 
                                 
                                    Atkāpjoties no 1.1., 1.2. un 1.3.1. punkta:
                                    
                                                a)
                                             
                                             
                                                kuģi, kuri darbojas ar grunts traļiem vai zvejas vadiem un kuru nozvejā vairāk nekā 30 % veido Norvēģijas omārs, izmanto vienu no šādiem zvejas rīkiem:
                                                
                                                            i)
                                                         
                                                         
                                                            300 mm kvadrātveida acu linuma plātne. Kuģi, kuru lielākais garums ir mazāks par 12 metriem, drīkst izmantot 200 mm kvadrātveida acu linuma plātni;
                                                         
                                                      
                                                            ii)
                                                         
                                                         
                                                            
                                                               Seltra tipa plātne;
                                                         
                                                      
                                                            iii)
                                                         
                                                         
                                                            šķirotājrežģis, kam attālums starp stieņiem ir 35 mm, vai līdzīgs selektīvais linumrežģis Netgrid;
                                                         
                                                      
                                                            iv)
                                                         
                                                         
                                                            āmis ar 100 mm lielām linuma acīm, aprīkots ar 100 mm kvadrātveida acu linuma plātni;
                                                         
                                                      
                                                            v)
                                                         
                                                         
                                                            līdz 2022. gada 31. jūlijam – dubults āmis, kura augšējais āmis ir izgatavots no T90 tipa linuma ar vismaz 90 mm lielām acīm un aprīkots ar atdalītājplātni, kam linuma acs izmērs nepārsniedz 300 mm.
                                                         
                                                      
                                          Dalībvalstis var atļaut izmantot v) punktā minēto ierīci līdz 2022. gada decembra beigām ar noteikumu, ka šīs ierīces tehniskie atribūti nodrošina tādu pašu vai augstāku selektivitāti kā citi 1.2. un 1.3.1. punktā norādītie zvejas rīki saskaņā ar ZZTEK veikto novērtējumu, kas pamatojas uz informāciju, ko dalībvalstis iesniegušas ne vēlāk kā 2022. gada 1. maijā. Šāda ierīce atbilst 15. panta 4. punkta prasībām, un to apstiprina Komisija;
                                    
                                                b)
                                             
                                             
                                                kuģi, kas darbojas ar grunts traļiem vai zvejas vadiem un gūst nozvejas, kurās vairāk nekā 55 % ir merlangs vai vairāk nekā 55 % ir jūrasvelnu dzimtas zivis, heks vai megrimi kopā, izmanto vienu no šādiem zvejas rīkiem:
                                                
                                                            i)
                                                         
                                                         
                                                            āmis ar 100 mm lielām linuma acīm, aprīkots ar 100 mm kvadrātveida acu linuma plātni;
                                                         
                                                      
                                                            ii)
                                                         
                                                         
                                                            T90 tipa āmis un pagarinājuma daļa ar 100 mm lielām linuma acīm.
                                                         
                                                      
                                          
                              
                                    1.4.
                                 
                                 
                                    Atkāpjoties no 1.2. punkta, piemēro 1.4.1. un 1.4.2. punktu.
                                    
                                                1.4.1.
                                             
                                             
                                                Zvejas kuģiem, kas ar grunts traļiem vai zvejas vadiem darbojas ICES 6.a un 5.b rajonā Savienības ūdeņos uz austrumiem no 12° rietumu garuma (ūdeņi uz rietumiem no Skotijas), Norvēģijas omāra (Nephrops norvegicus) zvejniecībās piemēro šādus pasākumus:
                                                
                                                            a)
                                                         
                                                         
                                                            kuģi, kuru izmantoto zvejas rīku āmja linuma acs izmērs ir mazāks par 100 mm, izmanto kvadrātveida acu linuma plātni (ar nemainītu novietojumu) ar vismaz 300 mm lielām acīm; kuģiem, kuru lielākais garums ir mazāks par 12 m un/vai kuru dzinēja jauda ir 200 kW vai mazāka, plātnes lielākais garums drīkst būt 2 metri un linuma acs izmērs 200 mm;
                                                         
                                                      
                                                            b)
                                                         
                                                         
                                                            kuģi, kuru nozvejā vairāk nekā 30 % veido Norvēģijas omārs, izmanto kvadrātveida acu linuma plātni (ar nemainītu novietojumu) ar vismaz 160 mm lielām acīm kuģiem, kuru izmantoto zvejas rīku āmja linuma acs izmērs ir 100–119 mm.
                                                         
                                                      Atkāpjoties no 1.4.1. punkta a) un b) apakšpunkta, ir atļauts izmantot alternatīvus zvejas rīkus, ja šādi zvejas rīki saskaņā ar ZZTEK veikto novērtējumu nodrošina vismaz tādu pašu vai augstāku selektivitāti attiecībā uz mencu, pikšu un merlangu. Šādi rīki atbilst 15. panta 4. punkta prasībām, un tos apstiprina Komisija.
                                             
                                          
                                                1.4.2.
                                             
                                             
                                                Zvejas kuģiem, kas ar grunts traļiem vai zvejas vadiem darbojas ICES 7.a rajonā (Īrijas jūra), piemēro šādus pasākumus:
                                                
                                                            a)
                                                         
                                                         
                                                            kuģi, kas darbojas ar grunts traļiem vai zvejas vadiem, kuru āmja linuma acs izmērs ir 70 mm vai lielāks, bet mazāks par 100 mm, un kuru nozvejā vairāk nekā 30 % veido Norvēģijas omārs, izmanto vienu no šādiem zvejas rīkiem:
                                                            
                                                                        i)
                                                                     
                                                                     
                                                                        300 mm kvadrātveida acu linuma plātne. Kuģi, kuru lielākais garums ir mazāks par 12 metriem, drīkst izmantot 200 mm kvadrātveida acu linuma plātni;
                                                                     
                                                                  
                                                                        ii)
                                                                     
                                                                     
                                                                        
                                                                           Seltra tipa plātne;
                                                                     
                                                                  
                                                                        iii)
                                                                     
                                                                     
                                                                        šķirotājrežģis, kam attālums starp stieņiem ir 35 mm;
                                                                     
                                                                  
                                                                        iv)
                                                                     
                                                                     
                                                                        
                                                                           CEFAS Netgrid;
                                                                     
                                                                  
                                                                        v)
                                                                     
                                                                     
                                                                        tralis ar vārstuli;
                                                                     
                                                                  
                                                      
                                                            b)
                                                         
                                                         
                                                            kuģi, kuru lielākais garums ir 12 metri vai vairāk un kuri darbojas ar grunts traļiem vai zvejas vadiem un gūst nozvejas, kurās vairāk nekā 10 % veido pikša, menca un rajveidīgās zivis kopā, izmanto āmi ar 120 mm lielām linuma acīm;
                                                         
                                                      
                                                            c)
                                                         
                                                         
                                                            kuģi, kuru lielākais garums ir 12 metri vai vairāk un kuri darbojas ar grunts traļiem vai zvejas vadiem un gūst nozvejas, kurās mazāk nekā 10 % veido pikša, menca un rajveidīgās zivis kopā, izmanto āmi, kura linuma acs izmērs ir 100 mm un kurš aprīkots ar 100 mm kvadrātveida acu linuma plātni. Šo noteikumu nepiemēro kuģiem, kuru nozvejā Norvēģijas omārs veido vairāk nekā 30 % vai karaliskās ķemmīšgliemenes veido vairāk nekā 85 %;
                                                         
                                                      
                                                            d)
                                                         
                                                         
                                                            kuģi, kas darbojas ar grunts traļiem vai zvejas vadiem, drīkst izmantot T90 tipa āmi ar 100 mm lielām linuma acīm.
                                                         
                                                      
                                          
                              Atkāpjoties no 1.4.2. punkta a) līdz d) apakšpunkta, ir atļauts izmantot alternatīvus zvejas rīkus, ja šādi zvejas rīki nodrošina vismaz tādu pašu vai augstāku selektivitāti attiecībā uz mencu, pikšu un merlangu. Šādus zvejas rīkus novērtē ZZTEK un apstiprina Komisija, un tie atbilst 15. panta 4. punktā noteiktajiem kritērijiem.
                        
                                    1.5.
                                 
                                 
                                    Nozvejas procentuālo daļu 1.3. un 1.4. punktā aprēķina kā visu pēc katra zvejas reisa izkrauto jūras bioloģisko resursu dzīvsvara proporciju saskaņā ar Regulas (ES) Nr. 1380/2013 15. pantu un šīs regulas 27. panta 2. punktu.
                                 
                              
                                    1.6.
                                 
                                 
                                    Pasākumus, kas minēti 1.3. līdz 1.5. punktā, piemēro līdz 2022. gada 31. decembrim.”;
                                 
                              
                  
                        3)
                     
                     
                        C daļai pievieno šādus punktus:
                        
                                    “10.
                                 
                                 
                                    Ierobežojumi zvejai ar grunts traļiem un zvejas vadiem Ķeltu jūrā
                                    
                                                10.1.
                                             
                                             
                                                Kuģiem ir aizliegts zvejot ar grunts traļiem un zvejas vadiem šādās zonās:
                                                
                                                            a)
                                                         
                                                         
                                                            
                                                               ICES 7.f–7.k rajonā;
                                                         
                                                      
                                                            b)
                                                         
                                                         
                                                            apgabalā uz rietumiem no 5° rietumu garuma ICES 7.e rajonā; un
                                                         
                                                      
                                                            c)
                                                         
                                                         
                                                            
                                                               ICES 7.b un 7.c rajonā.
                                                         
                                                      
                                          Šis aizliegums neattiecas uz kuģiem, ja:
                                    
                                                i)
                                             
                                             
                                                tie izmanto āmi, kura linuma acs izmērs ir vismaz 100 mm; vai
                                             
                                          
                                                ii)
                                             
                                             
                                                to gūtā mencas piezveja, zvejojot ārpus B daļas 1.3. punktā minētajiem apgabaliem, nepārsniedz 1,5 %, kā to novērtējusi ZZTEK.
                                             
                                          
                              Atkāpjoties no i) apakšpunkta, ja zvejas kuģi darbojas 10. punkta 1. apakšpunkta c) punktā norādītajos apgabalos, tie var izmantot alternatīvu zvejas rīku, kas saskaņā ar ZZTEK novērtējumu nodrošina tādu pašu vai augstāku selektivitāti kā āmis ar vismaz 100 mm lielām linuma acīm jauktu sugu demersālajās zvejniecībās. Šādi rīki atbilst 15. panta 4. punkta prasībām, un tos apstiprina Komisija.
                        
                                    10.2.
                                 
                                 
                                    Pasākumus, kas minēti 10.1. punktā, piemēro līdz 2022. gada 31. decembrim.”